Estonian Air

AB Estonian Air – buvęs Estijos nacionalinis oro vežėjas, kurio akcijos priklausė Estijos vyriausybei, SAS Group ir investiciniam bankui AB Cresco. Estonian Air pagrindinė bazė buvo Talino oro uostas, antrinės bazės – Tartu oro uostas, Vilniaus oro uostas.

2015 m. lapkričio 7 d. Europos Komisija paskelbė, kad šalies vyriausybės lėšų skyrimas šiai kompanijai pažeidė ES taisykles, tad lėšos privalo būti grąžintos. Tai atlikus Estonian Air pritrūko lėšų savo veiklai ir ji sustabdė kompanijos gyvavimą lapkričio 8 d.

Estonian Air veikla:
 keleivių skraidinimas
 užsakomieji reisai
 krovinių transportavimas

AB Estonian Air kompanija skaidosi į dvi dalis – viena atliko regioninius skrydžius į artimiausius oro uostus su orlaiviais Saab 340, kita tolimesnius reisus su Boeing 737 orlaiviais.

Nors Estonian Air nėra Star Alliance narė, ji priklausė SAS lojalumo programai EuroBonus.

Veikla Lietuvoje 

Nuo pat Estonian Air įsikūrimo buvo vykdomi skrydžiai iš Talino į Vilnių. Iki 2015 m. veiklos sustabdymo Estonian Air į Vilnių vykdė 14 skrydžių per savaitę. Nuo 2010 m. Estonian Air vykdė skrydį Vilnius – Talinas – Amsterdamas – Talinas – Vilnius. Nuo 2010 m. spalio mėnesio Estonian Air Vilniaus oro uoste įkūrė antrinę bazę, kurioje bazavosi Boeing 737 tipo orlaivis. Su juo iš Vilniaus oro uosto buvo skraidoma į Amsterdamą (6 kartus per savaitę), Milaną (1 kartą per savaitę) ir Stokholmą (6 kartus per savaitę).

Kryptys 
Estonian air skrydžius vykdė Europoje į toliau išvardintų miestų oro uostus:

Iš Talino:
 Amsterdamas, 
 Atėnai, 
 Barselona, 
 Berlynas, 
 Briuselis, 
 Kopenhaga, 
 Dublinas, 
 Hamburgas, 
 Kijevas, 
 Londonas, 
 Milanas, 
 Minskas, 
 Maskva, 
 Nica, 
 Oslas, 
 Paryžius, 
 Roma, 
 Sankt Peterburgas, 
 Stokholmas, 
 Vilnius, 
 Tartu, 

Iš Vilniaus:
 Amsterdamas, 
 Milanas, 
 Stokholmas, 
 Talinas, 

Estonian Air bendradarbiavo su Scandinavian Airlines System (SAS). Aviakompanija dažnai skraidė į SAS pagrindinius oro uostus – Kopenhagą, Oslą, Stokholmą. Daugelis Estonian Air skrydžių buvo suderinti su SAS skrydžių tvarkaraščiais.

Bendradarbiavimas 

Estonian Air bendradarbiavo su:

Flotilė

Šaltiniai 

Estijos įmonės
Buvusios oro linijų bendrovės